ডান অ্যান্ড ব্র্যাডস্ট্রিট
ডান অ্যান্ড ব্র্যাডস্ট্রিট কর্পোরেশন (ইংরেজি: The Dun & Bradstreet Corporation) হল একটি আমেরিকান কোম্পানি যেটি বাণিজ্যিক তথ্য, ব্যবসায়ের বিশ্লেষণাত্মক প্রতিবেদন এবং ক্রেডিট রিপোর্ট সরবরাহ করে। কোম্পানিটির সদর দফতর জ্যাক্সনভিল, ফ্লোরিডায় অবস্থিত। এটি প্রায়শই ডি ও বি নামে অভিহিত হয়। কোম্পানিটি বাজার ঝুঁকি, আর্থিক কার্যক্রম, বিক্রয় ও বিপণন পেশাদারদের পাশাপাশি বিশ্বব্যাপী ব্যবসায়িক সমস্যা নিয়ে বিশ্লেষণ ও গবেষণা করে এবং পরিষেবা সরবরাহ করে। এটি যোগাযোগ প্রযুক্তি, কৌশলগত আর্থিক পরিষেবা এবং টেলিযোগাযোগ খাতসহ সরকার এবং শিল্প গ্রাহকদের পরিষেবা দেয়। কোম্পানির ডাটাবেজ বা তথ্য ভান্ডারে বিশ্বব্যাপী ৪০০ মিলিয়নেরও বেশি ব্যবসার রেকর্ড রয়েছে।